Talparia exusta
Talparia exusta a zo unan eus an daou spesad eus genad Talparia e kerentiad an hoc'higed-mor hervez Word Register of Marine species WORMS. Ur spesad kregin divoutin an hini eo.

Taksonomiezh 
Diskrivet eo bet ar spesad gant Sowerby e 1832 dindan an anv genad Cypraea.

Heñvelanvioù a zo hervez an diskriverien evit ar spesad-se daoust d'an anv Talparia talpa o vezañ impijet un tamm muioc'h eget egile :

 Cypraea exusta hervez ar re a renk an holl spesadoù Cypraeidae er spesad nemetañ Cypraea.

Bevoniezh 
Kregin brav eo an Talparia exusta. Kavet e vezont etre 5 ha 35 m donder e mougevioù ha frailhoù korailh ha dindan bloc'hadoù.

Ment 
Mentoù boutin ar c'hregin a zo etre 55 ha 68 mm hirder, met e c'hell bezañ kavet hiniennoù korrig betek 45 mm gour pe ramz, betek 91 mm.

Kartenn al lec'hioù bevañ 
Lec'h bevañ ar spesad a zo er mor ruz, Aden ha war aodoù Somalia hag Eritrea . Er meurvorioù Indez hag Habask eus aodoù reter Afrika betek Kornog Amerika e vez kavet Talparia talpa e plas Talparia exusta.

Gwelout ivez 
Talparia talpa, ur spesad tost a-walc'h

Skeudennoù

Notennoù ha daveennoù 

Kregin
Blotviled
Cypraeidae